— Чым раней выяўлены змяненні, тым лепш. Як правіла, калі ў нованароджанага ёсць хоць нязначная паталогія, а часцей за ўсё гэта паталогія тазасцегновага сустава, то спецыяліст-артапед робіць ўльтрагукавое абследаванне, найменш шкоднае для здароўя малога. Бывае, галоўка сцягна не пакрываецца вяртлужнай упадзінай — так званы дэфіцыт пакрыцця галоўкі. Калі дыягназ пацвярджаецца, мы проста падводзім галоўку сцягна да ўпадзіны. Рэгенератарную здольнасць дзіцячага арганізма можна запатрабаваць, і ёсць методыкі, якія дазваляюць зрабіць гэта без аперацыі, гэта значыць кансерватыўным спосабам. А калі, здараецца, механізм рэгенерацыі не запускаецца ў выніку нейкіх генных прычын, то ў далейшым ідзём аператыўным шляхам. Пры ўсіх плюсах і мінусах узровень нашых распрацовак высокі: сусветны!